**Mă voi întoarce într-o zi...**

*Danab*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Mă voi întoarce într-o zi

La casa cu cerdac,

Acolo sunt miresme vii

Şi flori de liliac...

Acolo, cerul e senin,

Iar norul nu pătrunde,

Şi inima de vreun suspin

Nu ştie să asculte..

Domneşte pacea printre flori

E linişte.. e seară,

O melodie-mi dă fiori

Pe struna-mi de vioară...

Cântând.. aşa cum n-a cântat,

Cu dor şi bucurie,

E cântul care l-am lăsat

Acolo.. în pruncie!

M-aşez la tâmpla porţii, dar

Vii amintiri mă cheamă

Să păşesc pragul casei, iar

S-o văd pe a mea mamă...

Cum îşi aduce rând pe rând

Copiii-n rugăciune

Îmi aud numele! Plângând,

Măicuţă-n rugă, spune:

"Sunt toţi plecaţi în lume, dar

De i-aş vedea odată,

Ţi-aş mulţumim pentru-acest har

Cu inima-mpăcată...

Că plânsul n-a fost în zadar

Nici lacrima-n năframă,

Nici rug-adusă la altar

De-o inimă de mamă...

Ei au plecat pe calea lor..

Şi n-au luat aminte,

La Glasul Tău şi al meu dor

Ce-n lacrima fierbinte,

Tu îi chemai.. la fel şi eu,

Să vină iar, Acasă..

Dar ştiu Părinte.. este greu

Când lor nici nu le pasă..

Ascultă-mă, Părinte drag

Te rog.. dă-le Iertarea!

Adu-i iar în al casei, prag

Şi schimbă-le azi, starea...

Căci mult nu este.. vei veni

Să-ţi iei Mireasa Sfântă..

O, cât doresc şi-ai mei copii

Să fie toţi la Nuntă!"

...

Privesc căsuţa.. mă-nfior,

De ruga maicii mele..

Şi-n inimă se-aprinde-un dor

De a zbura spre stele..

De a purta vestmânt de in

Curat, pe drumul meu

Şi-n suflet, al mamei suspin

Ce-l auzeam mereu..

31.03.2017